#### ΠΑΝΕΠΙΣΤΗΜΙΟ ΘΕΣΣΑΛΙΑΣ

####  ΠΡΟΚΗΡΥΞΗ

####  πλήρωσης θέσεων καθηγητών

**ΣΧΟΛΗ ΘΕΤΙΚΩΝ ΕΠΙΣΤΗΜΩΝ**

**ΤΜΗΜΑ ΠΛΗΡΟΦΟΡΙΚΗΣ ΚΑΙ ΤΗΛΕΠΙΚΟΙΝΩΝΙΩΝ,** Παπασιοπούλου 2-4, Κτίριο Παλιάς Ακαδημίας, Γαλανέικα, 35100 Λαμία, τηλ. 22310-66938, FAX 22310-66730, e-mail: g-cs@cs.uth.gr, Αρμόδια κ. Πατρίκου Έμυ.

1. Μια (1) κενή οργανική θέση καθηγητή στη βαθμίδα του **Επίκουρου Καθηγητή** με γνωστικό αντικείμενο **«Δίκτυα Κινητών Επικοινωνιών (Πρωτόκολλα Σηματοδοσίας)»,** (ΦΕΚ 331/24-03-2020/Γ΄, **ΑΔΑ:** 9ΜΟΛ469Β7Ξ-Ω4Σ)

Κωδικός Ανάρτησης «ΑΠΕΛΛΑ»: **APP15248**

ΤΜΗΜΑ ΠΛΗΡΟΦΟΡΙΚΗΣ ΜΕ ΕΦΑΡΜΟΓΕΣ ΣΤΗ ΒΙΟΪΑΤΡΙΚΗ, Παπασιοπούλου 2-4, Κτίριο Παλιάς Ακαδημίας, Γαλανέικα, 35100 Λαμία, τηλ. 22310-66902, FAX 22310-66939, e- mail: g-dib@dib.uth.gr, Αρμόδια κ. Δήμητρα Ζυγούρη.

1. Μια (1) κενή οργανική θέση καθηγητή στη βαθμίδα του **Επίκουρου Καθηγητή** με γνωστικό αντικείμενο **«Ρομποτικά Συστήματα»,** (ΦΕΚ 331/24-03-2020/Γ΄, **ΑΔΑ:** 657Ζ469Β7Ξ-ΜΧΩ)

Κωδικός Ανάρτησης «ΑΠΕΛΛΑ»: **APP15249**

**ΠΕΡΙΓΡΑΦΗ ΘΕΣΗΣ**

Στο γνωστικό αντικείμενο **«Ρομποτικά Συστήματα»,** το επιστημονικό πεδίο των ρομποτικών συστημάτων περιλαμβάνει έννοιες που συνδυάζουν την επιστήμη των υπολογιστών με τη μηχανολογία, αλλά και έννοιες της ηλεκτρονικής στο πλαίσιο ηλεκτρονικών κυκλωμάτων που ελέγχουν συστήματα αισθητήρων και ενεργοποιητών. Περιλαμβάνει το σχεδιασμό, την κατασκευή, και τη λειτουργία αυτόνομων συστημάτων ικανών να επεξεργάζονται και να αναλύουν σήματα που λαμβάνουν, μέσω αυτών να αναγνωρίζουν το περιβάλλον στο οποίο βρίσκονται, να λαμβάνουν αποφάσεις και να ενεργούν για την επίτευξη ενός ή περισσότερων στόχων. Λαμβάνοντας υπόψη τη φυσιογνωμία του Τμήματος Πληροφορικής με Εφαρμογές στη Βιοϊατρική (ΤΠΕΒ), ιδιαίτερη έμφαση δίνεται σε εφαρμογές της ρομποτικής στην ιατρική, όπως είναι η ρομποτική χειρουργική, και η ανερχόμενη ενδοσκοπική μικρο-ρομποτική.

1. Μια (1) κενή οργανική θέση καθηγητή στη βαθμίδα του **Επίκουρου Καθηγητή** με γνωστικό αντικείμενο **«Τεχνολογίες Αισθητήρων και Διαδίκτυο των Πραγμάτων»** (ΦΕΚ 331/24-03-2020/Γ΄, **ΑΔΑ:** 67ΣΒ469Β7Ξ-ΣΔΕ)

Κωδικός Ανάρτησης «ΑΠΕΛΛΑ»: **APP15250**

**ΠΕΡΙΓΡΑΦΗ ΘΕΣΗΣ**

Στο γνωστικό αντικείμενο: "Τεχνολογίες Αισθητήρων και Διαδίκτυο των Πραγμάτων",το ερευνητικό πεδίο των αισθητήρων και των τεχνολογιών μέτρησης, ελέγχου και μετάδοσης φυσικών παραμέτρων στο Διαδίκτυο των Πραγμάτων (Internet-of-Things) έχει έντονη ανάπτυξη και ενδιαφέρον σε παγκόσμια κλίμακα, καθώς ολοένα και περισσότερο αναπτύσσονται υπηρεσίες και εφαρμογές για έξυπνες πόλεις (smart cities), δίκτυα διαχείρισης ενέργειας (smart energy grid), ευφυείς μεταφορές και οχηματικά δίκτυα (vehicle-to-vehicle communications), υπηρεσίες υγείας (smart health), βιομηχανία (industry 4.0) κ.λπ.

Με τον όρο «Τεχνολογίες Αισθητήρων και Διαδίκτυο των Πραγμάτων» νοείται το πλέγμα των τεχνολογιών που εντάσσονται σε α) πρωτόκολλα επικοινωνίας αισθητήρων (π.χ. 6LoWPAN, RPL, ZigBee, BLE, Z-Wave, NFC), β) λειτουργικά συστήματα και λογισμικό αισθητήρων (π.χ. Contiki, TinyOS, LiteOS, RIOT, Zephyr), και γ) πρωτόκολλα εφαρμογών (π.χ. CoAP, MQTT, XMPP, AMQP).

**ΣΧΟΛΗ ΕΠΙΣΤΗΜΩΝ ΥΓΕΙΑΣ**

**Τμήμα Ιατρικής,** Πανεπιστημίου 3, Βιόπολις 41500 Λάρισα, τηλ. 2410 68 5703, Fax: 2410 68 5546-7,E-mail: g-med@med.uth.gr, Αρμόδια Κοντογιάννη Αρετή.

**ΤΟΜΕΑΣ ΧΕΙΡΟΥΡΓΙΚΗΣ**

1. Μια (1) κενή οργανική θέση καθηγητή στη βαθμίδα του **Επίκουρου Καθηγητή** με γνωστικό αντικείμενο **«Χειρουργική»,** (ΦΕΚ 306/17-03-2020/τ.Γ΄, **ΑΔΑ:** 6ΥΔ7469Β7Ξ-ΖΤΠ)

Κωδικός Ανάρτησης «ΑΠΕΛΛΑ»: **APP15227**

**Τμήμα Βιοχημείας και Βιοτεχνολογίας,** Βιόπολις 41500 Λάρισα, τηλ. 2410565272, FAX 2410565290, e-mail: g-bio@bio.uth.gr, Αρμόδια κ. Κανδυλάρη Δήμητρα.

1. Μια (1) κενή οργανική θέση καθηγητή στη βαθμίδα του **Επίκουρου Καθηγητή** με γνωστικό αντικείμενο **«Μοριακή Μικροβιακή Οικολογία-Γονιδιωματική»,** (ΦΕΚ 297/13-03-2020/τ.Γ΄, **ΑΔΑ:** ΩΘ61469Β7Ξ-8ΚΔ)

Κωδικός Ανάρτησης «ΑΠΕΛΛΑ»: **APP15234**

1. Μια (1) κενή οργανική θέση καθηγητή στη βαθμίδα του **Επίκουρου Καθηγητή** με γνωστικό αντικείμενο **«Μοριακή Ανοσοβιολογία»,** (ΦΕΚ 331/24-03-2020/τ.Γ΄, **ΑΔΑ:** ΩΒΔ9469Β7Ξ-Τ4Λ)

Κωδικός Ανάρτησης «ΑΠΕΛΛΑ»: **APP15245**

**Τμήμα Κτηνιατρικής,***Τέρμα Τρικάλων, 43100 Καρδίτσα, τηλ. 2441066000, FAX 2441066041, e-mail: g-vet@vet.uth.gr, Αρμόδια κ. Μπουντόλου Μαρίνα.*

1. Μια (1) κενή οργανική θέση καθηγητή στη βαθμίδα **του Επίκουρου Καθηγητή** με γνωστικό αντικείμενο **«Διαχείριση Υγείας των Παραγωγικών Ζώων»,** (ΦΕΚ 306/17-03-2020/τ.Γ΄, **ΑΔΑ:** Ψ93Δ469Β7Ξ-ΛΕΒ)

Κωδικός Ανάρτησης «ΑΠΕΛΛΑ»: **APP15228**

**ΠΕΡΙΓΡΑΦΗ ΘΕΣΗΣ**

Το γνωστικό αντικείμενο καλύπτει τους τομείς παθολογίας, προληπτικής κτηνιατρικής, διαχείρισης αναπαραγωγής, λοιμωδών και παρασιτικών νοσημάτων, εκτροφής (περιλαμβανομένης της ζωοτεχνίας) και ευζωίας-ηθολογίας των βοοειδών, των μικρών μηρυκαστικών, των χοίρων και των κουνελιών, αναφέρεται δε σε πληθυσμούς ζώων συμβατικών και βιολογικών κτηνοτροφικών μονάδων παραγωγής τροφίμων ζωικής προέλευσης.

1. Μια (1) κενή οργανική θέση καθηγητή στη βαθμίδα **του Επίκουρου Καθηγητή** με γνωστικό αντικείμενο **«Κλινική Ιατρική Ιπποειδών»,** (ΦΕΚ 306/17-03-2020/τ.Γ΄, **ΑΔΑ:** ΨΖΗΣ469Β7Ξ-7ΚΦ)

Κωδικός Ανάρτησης «ΑΠΕΛΛΑ»: **APP15229**

**ΠΕΡΙΓΡΑΦΗ ΘΕΣΗΣ**

Το γνωστικό αντικείμενο καλύπτει τους τομείς κλινικής κτηνιατρικής πράξης των ίππων, όνων και ημιόνων, με έμφαση στην ατομική κτηνιατρική, περιλαμβάνει δε την παθολογία, τα λοιμώδη και παρασιτικά νοσήματα, τη χειρουργική, τη μαιευτική-αναπαραγωγή, καθώς και τις αρχές εκτροφής ζώων των ανωτέρω ειδών.

1. Μια (1) κενή οργανική θέση καθηγητή στη βαθμίδα **του Επίκουρου Καθηγητή** με γνωστικό αντικείμενο **«Κτηνιατροδικαστική και Διαγνωστική Παθολογική Ανατομική των Ζώων»,** (ΦΕΚ 306/17-03-2020/τ.Γ΄, **ΑΔΑ:** ΩΕΕΤ469Β7Ξ-7Ρ9)

Κωδικός Ανάρτησης «ΑΠΕΛΛΑ»: **APP15230**

**ΠΕΡΙΓΡΑΦΗ ΘΕΣΗΣ**

Διερεύνηση της αιτίας, του μηχανισμού και του τρόπου θανάτου των διαφόρων ειδών ζώων (συντροφιάς, παραγωγικά, άγριας πανίδας, εργαστηρίου), αξιολογώντας τις προθανάτιες και μεταθανάτιες μακροσκοπικές και ιστολογικές αλλοιώσεις σε ιστούς και όργανα αυτών, μετά από νεκροψία / νεκροτομή και επικουρικές εργαστηριακές εξετάσεις. Αξιοποίηση των προκυπτόντων συμπερασμάτων για την απονομή δικαιοσύνης (σε ποινικές και σε αστικές υποθέσεις) ή / και για διαγνωστικούς ή άλλους σκοπούς.

1. Μια (1) κενή οργανική θέση καθηγητή στη βαθμίδα **του Επίκουρου Καθηγητή** με γνωστικό αντικείμενο **«Κτηνιατρική Διαγνωστική Απεικονιστική»,** (ΦΕΚ 306/17-03-2020/τ.Γ΄, **ΑΔΑ:** 6Ψ2Χ469Β7Ξ-ΖΡΓ)

Κωδικός Ανάρτησης «ΑΠΕΛΛΑ»: **APP15231**

**ΠΕΡΙΓΡΑΦΗ ΘΕΣΗΣ**

Το γνωστικό αντικείμενο καλύπτει την ακτινολογία και την υπερηχοτομογραφία στα διάφορα είδη ζώων (συντροφιάς, παραγωγικά, άγριας πανίδας, εργαστηρίου), με σκοπούς τη μελέτη και τη διάγνωση παθολογικών καταστάσεων.

**ΠΟΛΥΤΕΧΝΙΚΗ ΣΧΟΛΗ**

**ΤΜΗΜΑ ΗΛΕΚΤΡΟΛΟΓΩΝ ΜΗΧΑΝΙΚΩΝ ΚΑΙ ΜΗΧΑΝΙΚΩΝ ΥΠΟΛΟΓΙΣΤΩΝ,** Γκλαβάνη37 & 28ης Οκτωβρίου, 38221 Βόλος, τηλ. 2421074967, FAX 2421074997, e-mail: gece@e-ce.uth.gr, Αρμόδια κ. Παπαλεξανδρή Μαρία.

1. Μια (1) κενή οργανική θέση καθηγητή στη βαθμίδα του **Αναπληρωτή Καθηγητή ή Επίκουρου Καθηγητή** με γνωστικό αντικείμενο **«Επιστήμες Δεδομένων και Εφαρμογές»,** (ΦΕΚ 306/17-03-2020/τ.Γ΄, **ΑΔΑ:** 9ΤΧΤ469Β7Ξ-ΚΡ3)

Κωδικός Ανάρτησης «ΑΠΕΛΛΑ»: **Αναπληρωτής Καθηγητής: APP15232 ή**

**Επίκουρος Καθηγητής: APP15233**

**ΣΧΟΛΗ ΑΝΘΡΩΠΙΣΤΙΚΩΝ ΚΑΙ ΚΟΙΝΩΝΙΚΩΝ ΕΠΙΣΤΗΜΩΝ**

**Παιδαγωγικό Τμήμα Προσχολικής Εκπαίδευσης,** Αργοναυτών & Φιλελλήνων, 38221 Βόλος, τηλ. 2421074898, FAX 2421074801, e-mail: g-ece@uth.gr , Αρμόδια κ. Σουμπενιώτη Βασιλική.

1. Μια (1) κενή οργανική θέση καθηγητή στη βαθμίδα του **Επίκουρου Καθηγητή** με γνωστικό αντικείμενο **«Παιδαγωγική για την προσχολική και πρώτη σχολική ηλικία»,** (ΦΕΚ 297/13-03-2020τ./Γ΄, **ΑΔΑ:** 6ΜΔΞ469Β7Ξ-ΙΔ9)

Κωδικός Ανάρτησης «ΑΠΕΛΛΑ»: **APP15235**

**ΠΕΡΙΓΡΑΦΗ ΘΕΣΗΣ**

Το γνωστικό αντικείμενο «*Παιδαγωγική για την προσχολική και πρώτη σχολική ηλικία»* θεραπεύει τις βασικές διαστάσεις της εκπαιδευτικής πράξης στην Προσχολική & Πρωτοσχολική Εκπαίδευση. Στοχεύει στη θεωρητική και επιστημονική θεμελίωση της Παιδαγωγικής Επιστήμης μέσω της προσέγγισης του έργου σημαντικών παιδαγωγών και παιδαγωγικών ρευμάτων τόσο παλαιότερων όσο και σύγχρονων. Μέσα από αυτό το «πανόραμα» της παιδαγωγικής σκέψης σκιαγραφείται η ιστορική εξέλιξη της εκπαιδευτικής θεωρίας και πράξης, προσδιορίζονται οι σύγχρονες παιδαγωγικές κατευθύνσεις και ο ρόλος του εκπαιδευτικού με εστίαση στην προσχολική και πρώτη σχολική ηλικία.Επίσης, το γνωστικό αντικείμενο αναφέρεται σε ένα σύγχρονο διδακτικό και ερευνητικό πλαίσιο που αναδεικνύει τη Συστηματική Παρατήρηση ως ένα βασικό εργαλείο προκειμένου ο/η εκπαιδευτικός να αξιολογεί και να αναστοχάζεται τις εκπαιδευτικές πρακτικές του. Το γνωστικό αντικείμενο στοχεύει στην ευρύτερη εξοικείωση με το περιβάλλον του νηπιαγωγείου και άλλων χώρων προσχολικής και πρωτοσχολικής εκπαίδευσης, καθώς και με την εκπαιδευτική και παιδαγωγική διαδικασία που υλοποιείται μέσω της προσέγγισης της συστηματικής παρατήρησης. Παράλληλα εστιάζει στην έννοια της αξιολόγησης κατά τον εκπαιδευτικό σχεδιασμό και στην αποτίμηση της εφαρμογής της συστηματικής παρατήρησης ως μέσου για την επαγγελματική ανάπτυξη του/της εκπαιδευτικού. Ειδικότερα, αποσκοπεί στο να φέρει σε επαφή τους φοιτητές και τις φοιτήτριες με τις σημαντικότερες δομές και διαδικασίες της προσχολικής και πρωτοσχολικής εκπαίδευσης και να τους/τις βοηθήσει να γνωρίσουν την πολυπλοκότητα αυτών των διαδικασιών μέσω της ανάλυσης οδηγών παρατήρησης.

1. Μια (1) κενή οργανική θέση καθηγητή στη βαθμίδα **του Επίκουρου Καθηγητή** με γνωστικό αντικείμενο **«Εφαρμοσμένη κριτική παιδαγωγική στην προσχολική και πρωτοσχολική εκπαίδευση»,** (ΦΕΚ 297/13-03-2020/τ.Γ΄, **ΑΔΑ:** 6ΡΓ0469Β7Ξ-ΩΛΚ)

Κωδικός Ανάρτησης «ΑΠΕΛΛΑ»: **APP15236**

**ΠΕΡΙΓΡΑΦΗ ΘΕΣΗΣ**

Το γνωστικό αντικείμενο *«Εφαρμοσμένη Κριτική Παιδαγωγική στην Προσχολική & Πρωτοσχολική Εκπαίδευση»* αναφέρεται σε ένα σύγχρονο διδακτικό και ερευνητικό πλαίσιο που αναδεικνύει όψεις της Κριτικής Παιδαγωγικής για την ενδυνάμωση των μελλοντικών εκπαιδευτικών: (α) να τοποθετούνται κριτικά απέναντι σε εκπαιδευτικές στρατηγικές και διαδικασίες που παρεμποδίζουν την ανάπτυξη ποιοτικών εκπαιδευτικών αποτελεσμάτων σε όλα τα παιδιά, καθώς και (β) να αναπτύξουν αντίστοιχες παιδαγωγικές στάσεις και πρακτικές στο πλαίσιο της προσχολικής και πρωτοσχολικής εκπαίδευσης για την καλλιέργεια ισότιμα υψηλών εκπαιδευτικών αποτελεσμάτων. Ειδικότερα, στόχος του γνωστικού αντικειμένου είναι να συμβάλει στην ολόπλευρη προετοιμασία των φοιτητών/τριών να αντιμετωπίσουν τις προκλήσεις διασύνδεσης θεωρίας και πράξης κατά την υλοποίηση της πρακτικής τους άσκησης, αναδεικνύοντας μορφές μάθησης και δράσης που συγκροτούν χειραφετικές στρατηγικές ενδυνάμωσης παιδιών και εκπαιδευτικών και καλλιεργούν τον αναστοχασμό και την αναπλαισίωση του εκπαιδευτικού έργου, ώστε αυτό να εστιάσει στην απόκτηση βασικών γνώσεων και ικανοτήτων από όλα τα παιδιά, λαμβάνοντας υπόψη τόσο τις διαφορετικές αφετηρίες όσο και τα διαφορετικά κοινωνικά περιβάλλοντα από τα οποία αυτά προέρχονται. Στο πλαίσιο αυτό, η πρακτική άσκηση, τόσο στο χώρο του Νηπιαγωγείου όσο και σε άλλους αντίστοιχους χώρους παρουσίας και συμμετοχής των παιδιών, αποκτά έναν ενεργό ρόλο στην ανανέωση και τον μετασχηματισμό της εκπαιδευτικής διαδικασίας για την ανάπτυξη συμμετοχικών πρακτικών στο εκπαιδευτικό έργο, δίχως αποκλεισμούς, στην προσχολική και πρωτοσχολική εκπαίδευση.

Το γνωστικό αντικείμενο θεραπεύει το σχεδιασμό εκπαιδευτικών δράσεων στην προσχολική και πρωτοσχολική εκπαίδευση, την αξιολόγησή τους και τον επανασχεδιασμό τους. Οι δράσεις αυτές πλαισιώνονται από ανατροφοδότηση και αναστοχασμό έτσι ώστε να αναδεικνύεται η σχέση αλληλεξάρτησης ανάμεσα στην εκπαιδευτική θεωρία και την εκπαιδευτική πράξη. Παράλληλα, οι φοιτητές και οι φοιτήτριες μαθαίνουν να ερευνούν και να αποτιμούν την εκπαιδευτική πράξη στην προοπτική της συνεχούς βελτίωσής της.

**Παιδαγωγικό Τμήμα Δημοτικής Εκπαίδευσης,** Αργοναυτών & Φιλελλήνων, 38221 Βόλος, τηλ. 2421074897, FAX 2421074786, e-mail: g-pre@pre.uth.gr, Αρμόδια κ. Κοντοκώστα Αθηνά.

1. Μια (1) κενή οργανική θέση καθηγητή στη βαθμίδα του **Επίκουρου Καθηγητή** με γνωστικό αντικείμενο **«Βιολογία, Οικολογία και η Διδακτική τους»,** (ΦΕΚ 331/24-03-2020/τ.Γ΄, **ΑΔΑ:** Ω7ΠΨ469Β7Ξ-ΤΩ8)

Κωδικός Ανάρτησης «ΑΠΕΛΛΑ»: **APP15246**

**ΠΕΡΙΓΡΑΦΗ ΘΕΣΗΣ**

Επιστημονική περιοχή της Διδακτικής των Φυσικών Επιστημών που αφορά την Βιολογία, γενικά, και την Οικολογία ειδικότερα. Πεδίο μελέτης αποτελούν οι διαδικασίες μάθησης, οι διδακτικές μέθοδοι, τα διδακτικά εργαλεία, τα περιβάλλοντα μάθησης και ο μετασχηματισμός της επιστημονικής γνώσης σχετικά με τα έμβια (Βιολογία), των συστημάτων και των αλληλεπιδράσεων εμβίων (Οικολογία). Πεδίο εφαρμογής η διδασκαλία της Βιολογίας και της Οικολογίας και η Περιβαλλοντική Εκπαίδευση.

1. Μια (1) κενή οργανική θέση καθηγητή στη βαθμίδα του **Επίκουρου Καθηγητή** με γνωστικό αντικείμενο **«Φιλοσοφία: Γνωσιοθεωρία και Επιστημολογία των Θετικών και Κοινωνικών Επιστημών»,** (ΦΕΚ 297/13-03-2020/τ.Γ΄, **ΑΔΑ:** 97Ε4469Β7Ξ-ΟΨΝ**)**

Κωδικός Ανάρτησης «ΑΠΕΛΛΑ»: **APP15238**

**ΠΕΡΙΓΡΑΦΗ ΘΕΣΗΣ**

Το γνωστικό αντικείμενο της θέσης αναφέρεται στον φιλοσοφικό κλάδο που μελετά το πρόβλημα της γνώσης (τι είναι, ποιες είναι οι πηγές της, ποια είναι τα αντικείμενα και τα όριά της, πώς συγκροτείται) και ειδικότερα το πρόβλημα της γνώσης που προσφέρουν οι επιστήμες (τόσο οι θετικές όσο και οι κοινωνικές), οι οποίες σχετίζονται με τη φυσιογνωμία και τις επιδιώξεις του Π.Τ.Δ.Ε και εξασφαλίζουν στους και στις πτυχιούχους του τα απαραίτητα εφόδια για την άρτια ακαδημαϊκή και επαγγελματική εξέλιξή τους.

**ΣΧΟΛΗ ΓΕΩΠΟΝΙΚΩΝ ΕΠΙΣΤΗΜΩΝ**

***Τμήμα Γεωπονίας Φυτικής Παραγωγής & Αγροτικού Περιβάλλοντος*,** *Οδός Φυτόκου-Ν. Ιωνία Μαγνησίας, 38446 Βόλος, τηλ. 2421093155, FAX 2421093144, e-mail:* *g-agr@agr.uth.gr**, Αρμόδια κ. Τόλια-Μαριόλη Αθηνά.*

1. Μια (1) κενή οργανική θέση καθηγητή στη βαθμίδα του **Επίκουρου Καθηγητή** με γνωστικό αντικείμενο **«Δενδροκομία-Ελαιοκομία»,** (ΦΕΚ 297/13-03-2020/Γ΄, **ΑΔΑ:** ΨΞΛΠ469Β7Ξ-ΦΣΦ)

Κωδικός Ανάρτησης «ΑΠΕΛΛΑ»: **APP15239**

**ΠΕΡΙΓΡΑΦΗ ΤΗΣ ΘΕΣΗΣ**

Οι υποψήφιοι πρέπει να έχουν βασικές γεωπονικές σπουδές (γεωπόνοι) με διδακτορική διατριβή στο αντικείμενο της Δενδροκομίας με μερική ή ολική εξειδίκευση στην ελαιοκομία. Οι υποψήφιοι πρέπει να έχουν ασχοληθεί με έρευνα πάνω στην καλλιέργεια της ελιάς ή και άλλων οπωροφόρων με στόχο τη φιλοπεριβαλλοντική καλλιέργεια ή και την αλληλεπίδραση της δενδροκομίας με το περιβάλλον.

2.Μια (1) κενή οργανική θέση καθηγητή στη βαθμίδα του **Επίκουρου Καθηγητή** με γνωστικό αντικείμενο **«Γεωργία με έμφαση στην καλλιέργεια Ενεργειακών, Αρωματικών και Φαρμακευτικών Φυτών»,** (ΦΕΚ 331/24-03-2020/Γ΄, **ΑΔΑ:** ΩΒ0Π469Β7Ξ-Φ6Α)

Κωδικός Ανάρτησης «ΑΠΕΛΛΑ»: **APP15247**

**ΠΕΡΙΓΡΑΦΗ ΘΕΣΗΣ**

Οι υποψήφιοι πρέπει να έχουν γεωπονικές σπουδές (γεωπόνοι) με εξειδίκευση στη Γεωργία, ενώ σημαντικό μέρος των μεταπτυχιακών σπουδών και της ερευνητικής τους εμπειρίας να καλύπτει τους τομείς της καλλιέργειας Ενεργειακών, Αρωματικών και Φαρμακευτικών Φυτών, που είναι ιδιαίτερα σημαντικοί για την ανάπτυξη της χώρας και την προστασία του περιβάλλοντος, στα πλαίσια της νέας τάσης για αειφορική γεωργία χαμηλών εισροών. Θα συνεκτιμηθεί η διδακτική εμπειρία στα παραπάνω θέματα σε προπτυχιακό ή/και μεταπτυχιακό επίπεδο Ανώτατου Εκπαιδευτικού Ιδρύματος. Οι υποψήφιοι θα πρέπει να έχουν αποδεδειγμένα μεγάλη ικανότητα έκφρασης των θεμάτων του γνωστικού τους αντικειμένου στην Αγγλική αλλά και αποδεδειγμένα ικανότητα συγγραφής ερευνητικών προγραμμάτων. Η ερευνητική συνεργασία ή/και η φοίτηση μέρους των υποψηφίων σε Πανεπιστήμια με υψηλό δείκτη αριστείας θα ληφθεί ιδιαιτέρως υπόψιν.

**ΣΧΟΛΗ ΕΠΙΣΤΗΜΩΝ ΦΥΣΙΚΗΣ ΑΓΩΓΗΣ ΑΘΛΗΤΙΣΜΟΥ ΚΑΙ ΔΙΑΙΤΟΛΟΓΙΑΣ**

**Τμήμα Επιστήμης Φυσικής Αγωγής & Αθλητισμού,** Καρυές Τρικάλων, 42100 Τρίκαλα, τηλ. 2431047003, FAX 2431047042, e-mail: g-pe@pe.uth.gr, Αρμόδια κ. Αικατερίνη Θωμά.

1. Μια (1) κενή οργανική θέση καθηγητή στη βαθμίδα του **Επίκουρου Καθηγητή** με γνωστικό αντικείμενο **«Παιδαγωγική στον Εξωσχολικό Νεανικό Αθλητισμό»,** (ΦΕΚ 297/13-03-2020/Γ΄, **ΑΔΑ:** Ω9Ψ3469Β7Ξ-671)

Κωδικός Ανάρτησης «ΑΠΕΛΛΑ»: **APP15240**

1. Μια (1) κενή οργανική θέση καθηγητή στη βαθμίδα του **Επίκουρου Καθηγητή** με γνωστικό αντικείμενο **«Προπονητική Μαζικού και Εργασιακού Αθλητισμού»,** (ΦΕΚ 297/13-03-2020/Γ΄, **ΑΔΑ:** Ω9ΞΜ469Β7Ξ-ΓΚΠ)

Κωδικός Ανάρτησης «ΑΠΕΛΛΑ»: **APP15241**

1. Μια (1) θέση καθηγητή στη βαθμίδα του **Καθηγητή πρώτης βαθμίδας** με γνωστικό αντικείμενο **«Ειδική Προπονησιολογία της Ποδοσφαίρισης»,** (ΦΕΚ 297/13-03-2020/Γ΄, **ΑΔΑ:** 9ΑΑ3469Β7Ξ-ΘΝΒ)

Κωδικός Ανάρτησης «ΑΠΕΛΛΑ»: **APP15242**

Η προθεσμία υποβολής υποψηφιοτήτων και δικαιολογητικών λήγει στις **27-05-2020.**

Καλούνται οι ενδιαφερόμενοι να υποβάλουν ηλεκτρονικά την αίτηση υποψηφιότητας μέσω του ηλεκτρονικού συστήματος ΑΠΕΛΛΑ (http://apella.minedu.gov.gr) μέσα σε αποκλειστική προθεσμία δύο (2) μηνών από την ημερομηνία του εγγράφου της ανακοίνωσης της δημοσίευσης της Προκήρυξης αυτής στον Ημερήσιο Τύπο μαζί με όλα τα αναγκαία για την κρίση δικαιολογητικά.

 **Μαζί με την αίτηση πρέπει να υποβάλουν:**

1. Αντίγραφο δελτίου αστυνομικής ταυτότητας ή διαβατηρίου.
2. Αντίγραφο των πτυχίων και των τίτλων σπουδών τους. Αν οι τίτλοι σπουδών έχουν χορηγηθεί από Α.Ε.Ι. εξωτερικού θα πρέπει να υποβληθούν και οι σχετικές βεβαιώσεις ισοτιμίας από τον ΔΟΑΤΑΠ ή αντίγραφο της αίτησης για αναγνώριση της ισοτιμίας.
3. Βιογραφικό σημείωμα.
4. Αναλυτικό Υπόμνημα για τα υποβαλλόμενα πρωτότυπα επιστημονικά δημοσιεύματα.
5. Διδακτορική Διατριβή και άλλα επιστημονικά δημοσιεύματα.
* Η ως άνω αίτηση υποψηφιότητας και τα απαιτούμενα δικαιολογητικά υποβάλλονται αποκλειστικά και μόνο ηλεκτρονικά στο πληροφοριακό σύστημα ΑΠΕΛΛΑ. Η μη υποβολή της κατά τα ανωτέρω αίτησης εντός της ταχθείσης από την προκήρυξη προθεσμίας συνιστά λόγο απαραδέκτου της αίτησης.

Ο υποψήφιος που θα επιλεγεί για τη συγκεκριμένη θέση υποχρεούται να καταθέσει:

* Πιστοποίηση Υγείας για διορισμό, με προσκόμιση σχετικών ιατρικών πιστοποιητικών κατόπιν παραπεμπτικού εγγράφου της υπηρεσίας του Πανεπιστημίου που θα προβεί στην έκδοση της τελικής πράξης διορισμού.
* Το πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση της τελικής πράξης διορισμού. Προκειμένου για πολίτες κρατών-μελών της Ευρωπαϊκής Ένωσης, υποβάλλεται πιστοποιητικό της αρμόδιας αρχής του κράτους την ιθαγένεια του οποίου έχει ο υποψήφιος.
* Το αντίγραφο Ποινικού Μητρώου δικαστικής χρήσης και το πιστοποιητικό στρατολογικής κατάστασης τύπου Α΄ θα αναζητηθούν αυτεπαγγέλτως από την υπηρεσία που θα προβεί στην έκδοση της τελικής πράξης διορισμού.

 Με Υπεύθυνη Δήλωση του Ν. 1599/1986, οι υποψήφιοι δεσμεύονται ότι θα έχουν εκπληρώσει τις στρατιωτικές τους υποχρεώσεις ή θα έχουν απαλλαγεί νόμιμα από αυτές πριν την έκδοση της Πρυτανικής Πράξης διορισμού τους. Το κώλυμα της μη εκπλήρωσης των στρατιωτικών υποχρεώσεων δεν ισχύει για πολίτες κράτους-μέλους της Ευρωπαϊκής Ένωσης, στο οποίο δεν προβλέπεται όμοιο κώλυμα διορισμού.

 Οι ανωτέρω πολίτες οφείλουν να υποβάλουν, εκτός των πιο πάνω δικαιολογητικών και πτυχίο ή μεταπτυχιακό τίτλο σπουδών Ελληνικού A.E.I., ή απολυτήριο Ελληνικού Λυκείου ή εξαταξίου Γυμνασίου ή πιστοποιητικό ελληνομάθειας Γ1΄ επιπέδου από το Κέντρο Ελληνικής Γλώσσας, από το οποίο θα αποδεικνύεται η πλήρης γνώση και άνετη χρήση της Ελληνικής γλώσσας.

Η προκαλούμενη δαπάνη της οποίας το ύψος δεν μπορεί να προσδιοριστεί θα βαρύνει τον προϋπολογισμό του Υπουργείου Παιδείας, Έρευνας και Θρησκευμάτων (ειδ. Φορέα 19-250 ΚΑΕ 0251).

  Ο ΠΡΥΤΑΝΗΣ

 Καθηγητής ΖΗΣΗΣ ΜΑΜΟΥΡΗΣ